Document ID: 32004R0762

Kommissionens forordning (EF) nr. 762/2004
af 23. april 2004
om tilpasning af visse fiskekvoter for 2004 i henhold til Rådets forordning (EF) nr. 847/96 om supplerende betingelser for forvaltningen af TAC og kvoter fra år til år
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik(1), særlig artikel 23, stk. 4,
under henvisning til Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år(2), særlig artikel 3, stk. 3, artikel 4, stk. 2 og artikel 5, og
ud fra følgende betragtninger:
(1) I Rådets forordning (EF) nr. 2340/2002 af 16. december 2002 om fastsættelse af fiskerimulighederne for dybhavsbestande for 2003-2004(3) og Rådets forordning (EF) nr. 2341/2002 af 20. december 2002 om fastsættelse for 2003 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(4), er det fastsat, hvilke bestande der kan omfattes af foranstaltningerne i Rådets forordning (EF) nr. 847/96.
(2) I forordning (EF) nr. 2340/2002 og Rådets forordning (EF) nr. 2287/2003 af 19. december 2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(5), fastsættes der kvoter for visse bestande for 2004.
(3) Nogle medlemsstater har i henhold til forordning (EF) nr. 847/96 anmodet om, at en del af deres kvoter tilbageholdes med henblik på overførsel til næste år. De tilbageholdte mængder lægges inden for de i nævnte forordning anførte grænser til kvoten for 2004.
(4) I henhold til forordning (EF) nr. 847/96 foretages nedsættelser af de nationale kvoter for 2004 i et omfang svarende til den mængde, der er fanget for meget. Nedsættelserne foretages under hensyntagen til de specifikke bestemmelser gældende for de bestande, der henhører under de regionale fiskeriorganisationers beføjelser.
(5) I henhold til forordning (EF) nr. 847/96 foretages der vejede nedsættelser af de nationale kvoter for 2004 i tilfælde af overskridelse af de tilladte landinger i 2003 for visse bestande identificeret i forordning (EF) nr. 2340/2002 og forordning (EF) nr. 2341/2002.
(6) Nogle medlemsstater har i henhold til forordning (EF) nr. 847/96 anmodet om tilladelse til at lande supplerende mængder fisk af visse bestande. De supplerende mængder, der overskrider de tilladte fangstmængder, bør imidlertid fratrækkes de pågældende medlemsstaters kvoter for 2004.
(7) De i denne forordning fastsatte foranstaltninger er i overensstemmelse med udtalelse fra Komitéen for Fiskeri og Akvakultur -
UDSTEDT FØLGENDE FORORDNING:
Artikel 1
De kvoter, der er fastsat i forordning (EF) nr. 2340/2002 og i forordning (EF) nr. 2287/2003, forøges som vist i bilag I eller nedsættes som vist i bilag II.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. april 2004.

Labels: 6